Karikaturis in Kaapstad: "Konferensie-aankondiging" en "Korporatiewe Geskenke" | Konrad Rode
Jy's hier: Tuis > Karikature > Sprekers & Direkteure
Karikature van konferensiesprekers
Kliënt: Rode & Genote Eiendomskonsultante
Hierdie 2008 aankondiging (via e-pos) vir Rode & Genote se jaarlikse eiendomskonferensie, het karikature van sprekers – meestal eiendomsekonome – behels. Dit was 'n wonderlike idee deur Rode se bemarkingsbestuurder Lynette Smit, en die resultaat was 'n kleurvolle, opvallende e-pos.
Ons kon natuurlik nie 'n hoogs-gedetaileerde karikatuur van elke spreker doen nie a.g.v. daai ding wat 'n "begroting" genoem word, so ons skep toe die karikature in klein groottes, nes hulle in elkgeval die e-pos gebruik sou word.
Dis was nogal 'n moeilike taak, want dit was gegrond op 'n enkele, klein foto elk van die sprekers, en sommige van die foto's het nie juis ideale beligting of detail gehad nie. Ons het darem dit reggekry nadat Lynette 2 van die karikature verwerp het omdat hulle... nie juis vleiend was vir die sprekers nie ;-) Dit is natuurlik die aard van karikature om mense se mees prominente kenmerke te verwring, maar karikatuur-kunstenaars moet daardie balans vind tussen humor en vleiery.
Kyk gerus >
Karikatuur as korporatiewe geskenk: Direkteure
Kliënt: BDO Spencer Steward
Konrad is deur geoktrooieerde rekenmeesters BDO benader om 'n groepskarikatuur van die direkteure van BDO te skep. Die begroting was maar klein, so hulle wou dit toe liewer as 'n monochroom buitelyn-karikatuur hê.
Konrad is aparte foto's van elke direkteur gestuur, wat hy toe karikaturiseer het en in die groep in geplak het.
Om net 'n enkele gesig te karikaturiseer, neem tyd, so in die geval van 'n groep is daar minder tyd spandeer om elke karikatuur te vervolmaak.